## Odluka o plaćanju doprinosa Zadružnom savezu Zadar u 1990. godini

### NN 24/1990 (28.5.1990.), Odluka o plaćanju doprinosa Zadružnom savezu Zadar u 1990. godini

# ZADRUŽNI SAVEZ ZADAR

Na temelju člana 27. Statuta Zadružnog saveza Zadar, Skupština Zadružnog
saveza Zadar na III. sjednici održanoj 26. travnja 1990. godine donijela
je

## ODLUKU

### o plaćanju doprinosa Zadružnom savezu Zadar u 1990. godini

Član 1.

Doprinos Zadružnom savezu Zadar plaćaju: 1. poljoprivredne, ribarske,
pčelarske zadruge i drugi oblici udruživanja poljoprivrednika u zadružnom
vlasništvu 0,80%, 2. veterinarske, poljoprivredne stanice i poduzeća s
kojima su poljoprivrednici neposredno ili preko zadruge i drugih oblika
udruživanja udružili rad, zemljište, sredstva rada odnosno druga sredstva
i to: a) "Agrooprema" poduzeće za unutrašnju trgovinu predstavništvo
Zadar 0,40% b) "Agroslavonija" društveno poduzeće Osijek, predstavništvo
Zadar

Član 2.

Osnovica za obračun i naplatu doprinosa Zadružnom savezu je ostvareni
dohodak iz periodičnog obračuna, odnosno završnog računa bez umanjenja
osnovice, oslobađanja i olakšice.

Član 3.

Korisnici društvenih sredstava i drugi obveznici doprinosa iz čl. 1.
ove odluke obračunavaju i plaćaju doprinos mjesečno i to do 30. u mjesecu,
kao mjesečnu akontaciju doprinosa. Ako obveznik doprinosa ne izda u propisanom
roku nalog za izvršenje svog doprinosa, Služba društvenog knjigovodstva
- filijala Zadar izdat će nalog za naplatu doprinosa prema čl. 21. Zakona
o Službi društvenog knjigovodstva u SR Hrvatskoj ("Narodne novine"
br. 1/86).

Član 4.

Doprinos se obračunava i uplaćuje mjesečno kao akontacija, zatim se
korigira po periodičnom obračunu, odnosno konačni obračun i uplata vrši
po završnom računu. Mjesečna akontacija doprinosa se utvrđuje, obračunava
i uplaćuje, kako slijedi:

- za siječanj, veljaću i ožujak na bazi osnovice iz periodičnog obračuna
za razdoblje I - IX mjesec prethodne godine;

- za travanj, svibanj i lipanj na bazi osnovice iz periodičnog obračuna
za razdoblje I - III mjesec tekuće godine;

- za srpanj, kolovoz i rujan na bazi osnovice iz periodičnog obračuna
za razdoblje I - VI mjesec tekuće godine;

- za listopad, studeni i prosinac na bazi osnovice iz periodičnog obračuna
za radzboblje I - IX, mjesec tekuće godine. Mjesečne akontacije doprinosa
iz dohotka uvećavaju se za koeficijent koji se dobije kada se masa isplaćenih
čistih osobnih dohodaka u mjesecu koji prethodi mjesecu za koji se plaća
akontacija podijeli s prosječno mjesečno isplaćenim čistim osobnim dohocima
u razdoblju za koje je saćinjen periodični obračun. Obveznik doprinosa
po utvrđenoj stopi iz periodičnog obračuna odnosno završnog računa za pojedino
razdoblje podnosi nadležnoj službi društvenog knjigovodstva nalog za uplatu
razlike manje uplaćenog doprinosa po obračunu odnosno nalog za povrat više
uplaćenog doprinosa.

Član 5.

Korisnik društvenih sredstava po utvrđenoj obvezi iz periodićnih obračuna
odnosno završnog računa za pojedino razdoblje podnosi nadležnoj službi
društvenog knjigovodstva nalog za naplatu razlike manje uplaćenog doprinosa
po obračunu, odnosno nalog za povrat više uplaćenog doprinosa.

Član 6.

Ova odluka stupa na snagu osmoga dana nakon objare u "Narodnim
novinama", a primjenjuje se od 1. siječnja 1990. godine.

Broj: 5/90

Zadar, 26. travnja 1990.

Predsjednik Zadružnog saveza Zadar

**Miljenko Jakić, dipl. inž., v. r.**

Odluka, NN 24/1990-466